હવે બીજો સવાલ, શું ખરેખર માત્ર શિક્ષણ જ આની પાછળ જવાબદાર છે? કારણ કે પહેલું શિક્ષણ તો બાળકને ઘરમાંથી મળે છે. હા એ સાચું કે બાળકો, તરુણો તેમના ઘડતરમાં શિક્ષકનો રોલ મહત્વનો. પણ સાથે ઘરનું વાતાવરણ પણ એટલું જ જરૂરી છે. આદર્શ, મૂલ્યો, એટલે કે મોરલ એથિક્સ આ બધાનું શું આજના જમાનામાં અસ્તિત્વ છે? આજના સમયનું દુર્ભાગ્ય એ છે કે મોટાભાગે બાળકોને મૂળથી માત્ર સ્પર્ધા કરવા માટે જ તૈયાર કરવામાં આવે છે. આજના બાળકનુ તો બાળપણ જાણે ખોવાઇ ગયુ છે. આવા સમયે સાયકોલોજીકલી એના રીપ્રેસ એક્શન્સ વાયોલન્સમાં પરિણમી શકે. તો એમાં બાળકનો વાંક કે એના પર બનેલા એ પ્રેશરનો વાંક જે એનામાં માનસિક વિકાર ઉભો કરે છે. ?